ສຫລ ຂະຫຍາຍການຮັບມື ຕໍ່ພະຍາດໝາກສຸກລີງ ລຸນຫຼັງທີ່ອົງການ WHO ປະກາດພາວະສຸກເສີນ
ທໍານຽບຂາວເພີ້ມການກວດສອບ, ການຮັກສາ ແລະຈໍານວນຢາວັກຊີນ ເຂົ້າໃນວຽກງານປ້ອງກັນໄວຣັສ monkeypox
ປະທານາທິບໍດີສະຫະລັດ ທ່ານໂຈ ໄບເດັນ ພວມພັກຟື້ນຈາກອາການໄຂ້ຍ້ອນໂຄວິດ-19 ໃນວັນຈັນແລ້ວນີ້ ໃນຂະນະທີ່ສະຫະລັດກຳລັງປະເຊີນໜ້າກັບໄພຄຸກຄາມ ທາງດ້ານສາທາລະນະສຸກອັນໃໝ່ ລຸນຫຼັງທີ່ຫົວໜ້າອົງການອະ ນາໄມໂລກ ຫຼື WHO ໄດ້ປະກາດໃຫ້ພະຍາດໝາກສຸກລີງ ຫຼື monkeypox ເປັນພະຍາດສຸກເສີນທາງດ້ານການແພດ ທີ່ສ້າງຄວາມເປັນຫ່ວງກັງວົນໃຫ້ແກ່ ນາໆຊາດ ສະຫະລັດພ້ອມແລ້ວບໍ ທີ່ຈະຮັບມືກັບການລະບາດຂອງເຊື້ອໄວຣັສຊະນິດໃໝ່? ອານິຕາ ພາວ (Anita Powell), ນັກຂ່າວ VOA ມີລາຍງານຈາກ ທໍານຽບຂາວ, ເຊິ່ງ ທິບສຸດາ ມີລາຍລະອຽດ ມາສະເໜີທ່ານ ໃນອັນດັບຕໍ່ໄປ ພ້ອມ ຫຼື ບໍ່ກໍຕາມ ພະຍາດໝາກສຸກລີງຫຼື monkeypox ກໍເຂົ້າມາຮອດແລ້ວ ໃນວັນເສົາແລ້ວນີ້, ຫົວໜ້າອົງການອະນາໄມໂລກ ໄດ້ມີການປະກາດ ກ່ຽວກັບເຊື້ອໄວຣັສ, ໂດຍມີແຫຼ່ງກໍາເນີດມາຈາກອາຟຣິກາກາງ ແລະກໍໄດ້ລະບາດຕິດໃສ່ 16 ພັນຄົນໃນ 75 ປະເທດ, ເຊິ່ງໄດ້ກາຍມາເປັນພາວະສຸກເສີນທາງດ້ານສາທາລະນະສຸກທີ່ໜ້າກັງວົນລະຫວ່າງປະເທດ Monkeypox ມາເຖິງສະຫະ ລັດໃນຊ່ວງກາງເດືອນພຶດສະພາ, ແລະປັດຈຸບັນນີ້ ກໍມີຜູ້ຕິດເຊື້ອແລ້ວ 3 ພັນກໍລະນີ ການປະກາດພາວະສຸກເສີນຂອງອົງການອະນາໄມໂລກ ໃນກ່ອນໜ້ານັ້ນ ແມ່ນການລະບາດໃຫຍ່ຂອງພະຍາດໂຄວິດ-19, ໃນປີ 2014 ແມ່ນປະກາດກ່ຽວກັບການລະບາດຂອງພະຍາດອີໂບລາ ທີ່ເລີ້ມຕົ້ນຂຶ້ນຢູ່ທາງພາກຕາເວັນຕົກຂອງທະວີບອາຟຣິກາ, ແລະໄວຣັສຊິກາ ທີ່ເກີດຂຶ້ນຢູ່ອາເມຣິກາລາຕິນ ໃນຊ່ວງປີ 2016 ຫົວໜ້າປະສານງານກ່ຽວກັບການລະບາດໃຫຍ່ຂອງພະຍາດໂຄວິດ-19 ປະຈໍາທໍານຽບຂາວກ່າວວ່າ ສະຫະລັດແມ່ນພ້ອມແລ້ວທີ່ຈະຮັບມື ທ່ານໝໍອາຊິສ ຈາ (Ashish Jha), ຜູ້ປະສານງານຮັບຜິດຊອບດ້ານໂຄວິດ-19 ປະຈໍາທໍານຽບຂາວກ່າວວ່າ: ອາການຂອງພະຍາດດັ່ງກ່າວນີ້ມີລັກສະນະຄ້າຍຄືກັນກັບໄຂ້ຫວັດໃຫຍ່ ບວກກັບຜື່ນທີ່ເບິ່ງຄືຕຸ່ມສິວ ຫຼື ຕຸ່ມໂພງ ແຕ່ທ່ານໝໍກ່າວວ່າ ນີ້ບໍ່ແມ່ນໂຣກລະບາດທີ່ກໍາລັງເກີດຂຶ້ນ ມັນແຕກຕ່າງຈາກພະຍາດໂຄວິດ-19, monkeypox ແຜ່ລະບາດຜ່ານການສໍາພັດທີ່ຢູ່ໃກ້ກັນເທົ່ານັ້ນ ແລະມີການພັດທະນາກ່ຽວກັບຢາວັກຊີນໃນດ້ານນີ້ແລ້ວ ລັດຖະບານຂອງທ່ານໄບເດັນກ່າວວ່າ ພວກເພິ່ນມີຄວາມຫວັງທີ່ຈະເຂົ້າເຖິງຢາວັກຊີນຫຼາຍກວ່າ 6 ລ້ານ 9 ແສນໂດສ ພາຍໃນກາງປີ 2023, ແລະກະຊວງສາທາລະນະສຸກກໍາລັງສະເໜີຫຼັກສູດການຮັກສາຟຣີຈໍານວນຫຼາຍກວ່າ 1 ລ້ານ 7 ແສນຫຼັກສູດ ທ່ານໝໍ ຈາ ກ່າວວ່າ ຝ່າຍບໍລິຫານກໍາລັງຊອກຫາທາງເພື່ອເລັ່ງລັດການຮັບມືລະດັບໂລກໃຫ້ໄວຂຶ້ນ, ເຖິງແມ່ນວ່າເພິ່ນເອງຈະບໍ່ໄດ້ໃຫ້ລາຍລະອຽດໃດໆໃນການຕອບຄໍາຖາມຂອງ VOA, ເຊິ່ງທ່ານໝໍອາຊິສ ຈາ ກ່າວວ່າ: ທ່ານໝໍທັງຫຼາຍກ່າວວ່າ ມັນບໍ່ສໍາຄັນເລີຍວ່າການລະບາດໃນຄັ້ງນີ້ຈະເປັນແບບໃດ, ສິ່ງສໍາຄັນກໍຄືວ່າ ລະບົບທາງການແພດຈະຍຸຕິພະຍາດດັ່ງກ່າວນີ້ໄດ້ແນວ ໃດ ເຊິ່ງມີຕົ້ນກໍາເນີດມາຈາກສັດປະເພດກະຮອກ ບໍ່ແມ່ນລີງ ບັນດາທ່ານໝໍໄດ້ແນະນໍາໃຫ້ມີການປຸກລະດົມເພື່ອສັກຢາວັກຊີນແບບຮີບຮ້ອນ ແລະຈິງຈັງ ຈົນເຖິງປັດຈຸບັນນີ້ ຈໍານວນກໍລະນີທີ່ຫຼວງຫຼາຍຂອງຊາວອາເມຣິກັນ ແລະຢູໂຣບ ແມ່ນເກີດຂຶ້ນໃນໝູ່ພວກຜູ້ຊາຍທີ່ມີເພດສໍາພັນກັນ, ເຊິ່ງໄດ້ ພາໃຫ້ເປັນບັນຫາເພີ້ມຕື່ມຕໍ່ຄວາມທ້າທາຍເພື່ອຢຸດການລະບາດຂອງໄວຣັສນີ້ ທ່ານໝໍອາເມສ ອະເດລຈາ (Amesh Adalja), ຈາກສູນກາງຄວາມໝັ້ນຄົງທາງດ້ານສຸຂະພາບແຫ່ງມະຫາວິທະຍາໄລຈອນສ໌ ຮອບປ໌ກິນສ໌ ກ່າວວ່າ: ແຕ່ ດັ່ງທີ່ລັດຖະບານຂອງທ່ານ ໄບເດັນ ຮັບຮູ້, ໄວຣັສຕ່າງໆທັງຫຼາຍເຫຼົ່ານັ້ນແມ່ນສັດຕູທີ່ເປັນອັນຕະລາຍ ພຽງແຕ່ວັນພະຫັດທີ່ຜ່ານມາ, ໄວຣັສໂຄໂຣນາ ໄດ້ຕິດໃສ່ບຸກຄົນໃໝ່ເຊັ່ນ ທ່ານປະທານາທິບໍດີ, ໂດຍທ່ານໄດ້ກ່າວໃນມື້ວັນຈັນແລ້ວນີ້ວ່າ ອາການຂອງທ່ານດີຂຶ້ນ ແລະກໍາລັງຢູ່ໃນລະຫວ່າງການແຍກໂຕ, ເຊິ່ງທ່ານໄດ້ກ່າວວ່າ: ທ່ານໄດ້ກ່າວຕື່ມອີກວ່າ ທ່ານຫວັງທີ່ຈະໄດ້ກັບຄືນໄປເຮັດວຽກພາຍໃນທ້າຍອາທິດນີ້